Stor skjoldbille

Stor skjoldbille (Cassida viridis) er en bille som tilhører familiegruppen bladbiller (Chrysomelidae). Den lever på ulike planter, blant annet på planter i slektene Galeopsis og Mentha. Den er en av de vanligste skjoldbillene i Norge, sammen med tistelskjoldbille Cassida rubiginosa.

Stor skjoldbille er mellom 8,5-10 mm lang. Den er uten flekker og har et lyst grønt hode, halsskjold (pronotum) og dekkvinger. Halskjoldet er like bredt som dekkvingene. Kroppen er svært bred, noe flat og oval, den skjuler både hodet og bein. Beina er lyse.

Både larvene og de voksne (imago) billene lever av å spise blad på næringsplanten. De sitter tett inntil planten og det store flate halskjoldet og dekkvingene gjør at billen kan være svært vanskelig å oppdage.

Stor skjoldbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Stor skjoldbille Cassida viridis - Fauna Europaea
 Norsk entomologisk forening

Bladbiller